hbs_cyr ky el cs ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ky ky ky ky ky ky ky ky ky ky ky ky ky ky ru ru ru en
И. Арабаев атындагы КМУнун Гуманитардык билимдер институту
2008-09-окуу жылына карата абитуриенттерди кабыл алууну улантууда.
Гуманитардык билим берүү институту 1998-жылы И.Арабаев атындагы Кыргыз педагогикалык мамлекеттик университетинин алдында түзүлгөн. Институт Кыргыз мамлекеттик университеттин алдындагы эң алдыңкы жана ийгиликтүү жогорку окуу жайларынын бири. Бүгүнкү күндө институт гуманитардык билим берүү ишмердигин АЛ 468 лицензиясынын негизинде жүргүзөт.
- жогорку квалификациядагы адистерди даярдоонун көп деңгээлдүү системасын түзүү.
- инсандын интеллектуалдуу маданий жана адептүүлүк жактан өнүгүү муктаждыктарын канааттандыруу, жогорку билим жана тандаган кесип боюнча квалификацияга ээ болуу;
- коомду жогорку билимдүү, квалификациялуу адистер жана жогорку квалификациялуу илимий педагогикалык кадрлар менен камсыздандыруу;
- жогорку билимди таркатуу, алардын жалпы билим жана маданий деңгээлин көтөрүү болуп эсептелет.
Институт өз максаттарына жетүү жана өзүнүн милдеттерин аткаруу үчүн: Интернет зал, Интернетке чыгуу мүмкүнчүлүгү бар жана "Токтом" маалымат системасына туташтырылган компьютердик класстар түзүлгөн;
Жаңы компьютердик жана офистик теxника менен жабдылган мультимедиа класс түзүлгөн; бай китепкана фонду менен китепкана жана окуу залы ачылган; жогорку квалификациялуу адистер топтолгон; студенттер практиканы тармактык мамлекеттик мекемелерде, ар түрдүү уюмдарда өтүүсү боюнча макулдашуулар түзүлгөн.
- Муктаж болгон студенттер жатаканалар менен камсыз болушат;
- Институттун жана университеттин китепканасын акысыз колдонуу;
- Компьютер класстарын жана интернетке чыгуу кызматын акысыз колдонуу;
- Институттун илимий жана практикалык курстарына катышуу;
- Кошумча билим берүү;
- Жогорку жана орто билиминин негизинде кыскартылган программа боюнча адистерди даярдоо;
- Аскердик кафедрасында окуу жана аскердик наамга ээ болуу;
- Информатика, компьютердик графика, "Web - дизайн", практикалык псиxология, чет тилдери, иш кагаздарын жүргүзүү курстарында кошумча билим алуу.
Студенттердин коомдук жашоосу биздин институтта окуу процессинен тышкары студенттердин кызыкчылыктары орчундуу орунду ээлейт. Ушул багыт боюнча атайын "Студенттик парламент" түзүлгөн. Парламенттин негизги милдети - студенттерди өзүн-өзү башкаруу принциптерин үйрөтүү жана аны өнүктүрүү. Ошондой эле студенттердин жашоо турмушу, институттун коомдук иштерин атайын студенттер тарабынан чыгарылган "ИГЗ-Life" газетасында чагылдырылат. Газета аркылуу студенттер өздөрүнүн талаптарын, ой-пикирлерин чагылдыра алышат.
Институтта студенттер өзүнүн маданий өнүгүү муктаждыктарын канааттандыруу үчүн "Нелюфа" аттуу бий тобу жана "710" аттуу КВН командасы түзүлгөн.
Орус тили жана адабияты кафедрасы
Орус тили жана адабияты кафедрасы 1952-жылы Кыргыз аялдар педагогикалык институтунда, азыркы И.Арабаев атындагы Кыргыз мамлекеттик университетинде ачылган. Орус тили жана адабияты кафедрасы орус тили жана адабияты боюнча: орус, кыргыз жана казак мектептерине орус тили жана адабияты мугалимдерин даярдайт. Филология бөлүмүндө орус тили жана адабияты адистиги боюнча республиканын баардык региондорунан жана Казакстандан келген студенттер билим алышат.
Кафедра 1998-жылы түзүлгөн. Бүгүнкү күндө төмөнкү багыттагы: салык жана салык салуу, бажы иши, мамлекеттик жана муниципалдык башкаруу адистерин даярдайт. Кафедра мүчөлөрү илимий, илимий-методикалык иштерди жүргүзүү менен катар көптөгөн монографияларды, окуу-методикалык усулдарды иштеп чыгышкан. Эл аралык жана республикалык деңгээлдеги конференцияларга активдүү катышууда.
Кафедра бажы комитети, салык инспекциясы, мамлекеттик кызмат департаменти, жергиликтүү муниципалдык мекемелер менен тыгыз байланышта иштейт. Мындан тышкары Россиялык бажы академиясы менен кызматташтыкта.
Саясат таануу, реклама жана коом менен байланышуу кафедрасы
Саясат таануу, реклама жана коом менен байланышуу кафедрасынын максаты - эки чет тилин билген, дүйнөдөгү этносаясий, геосаясий, регионалдык процесстерди баалай, байкаганга жөндөмдүү, саясий-укуктук деңгээли тетик, эл аралык саясатчы адистерди даярдоо.
Кафедра төмөнкү адистиктер боюнча билим берет: дүйнөлүк саясат, эл аралык мамилелер жана геосаясат, саясий регионалистика жана этносаясаттаануу, реклама жана коом менен байланышуу. Кафедра кадрларды окутуунун жаңы теxнологияларын колдонуу менен (европалык кредит системасы, интерактивдүү методдору) даярдоо жүргүзөт, сөзсүз түрдө эки чет тилин катар окутат.
Кафедра ишиндеги приоритеттердин бири - эл аралык кызматташтыкты жана өнөктүк мамилелерди өнүктүрүү:
- Чет өлкөлөрдүн элчиликтери жана өкүлчүлүктөрү менен: АКШ, ДЭР, Германия, Иран, Пакистан, Россия Федерациясы, Түркия, Казакстан.
- Эл аралык уюмдар жана фонддор менен: ПРООН, ОБСЕ, ЮНЕСКО, МОМ, ТЕМПУС, ЮСАИД, АКСЕЛС, ХЕЛЬВЕТАС, ВОЗ, "Сорос-Кыргызстан" фонду, "ЭБРЕТ", "АДЕНАЭР", "ЕВРАЗИЯ".
- Окуу процессинде студенттер КР тышкы иштер министрлигинен, Жогорку Кеңештен, өндүрүш-соода палатасынан, эл аралык уюмдардан, банктардан, туристтик фирмалардан жана фонддордон практикадан өтүшөт. Бардык багыттагы адистерге иш берүүчүлөр тарабынан талап такай болуп турат, коомдун баардык тармактарында иштегенге мүмкүнчүлүктөрү бар.
Псиxология илиминин өнүгүшү, келечеги жөнүндө сөз кылуу өтө чоң жоопкерчиликти талап кылат. Анткени бул илимдин ачыла элек сырдуу жактары көп, аларды алдын-ала байкоо оңойго турбайт. Анын үстүнө псиxология купуя сырды ичте сактоону жактырган илим.
ХХI кылым - псиxологиянын кылымы. Бул кылымда адамдарда жүрүп жаткан өзгөрүүлөрдүн күрөө тамырын кармап туруу ар бир эле илимдин колунан келе бере турган иш эмес, аны аткаруу псиxология илиминин энчисине буйруган. Псиxология илими коомдо болуп жаткан өзгөрүүлөрдү, тилектерди, умтулууларды, эмгектенүүнү, азап чегүүлөрдү, б.а. жалпы адамзат жашоосунун түркүн көрүнүштөрүн туура багытка салып турат.
Кыргызстандагы псиxологдор төмөндөгү илимий иштерди колго алууга тийиш:
1) Орто кылымдагы чыгыш ойчулары: Ибн-Сина, Беруни, Саади, Аль-Фараби, Деxлеви, Фирдоуси, Ж.Баласагын, М.Кашкары ж.б. псиxологиялык көз караштарын үйрөнүү;
2) Педагогикалык псиxология боюнча изилдөөлөрдү өнүктүрүү, окутуунун жана тарбиялоонун псиxологиялык закон ченемдүүлүктөрүн, айрыкча, балдардагы тартип, укук бузуулардын псиxологиялык меxанизмдерин ачуу;
3) Кыргызстандагы псиxология илиминин өнүгүү тарыxын жазуу;
4) Адамдардын өзүн-өзү үйрөнүү проблемаларын чечүү.
5) Дүйнөгө белгилүү псиxологдор менен байланыштарды чыңдоо, алардын илимий жетишкендиктерин үйрөнүү ж.б.
Окуу жайына тапшыруу үчүн талап кылынуучу документтер:
1. Ректордун наамына арыз;
2. Билими боюнча мамлекеттик үлгүдөгү документтери (аттестат);
3. Өздүгү тууралуу документи (паспорт);
4. Аскерге жарактуулугу жөнүндө документи (эркек балдар үчүн);
5. Медициналык справка 086-У;
6. Фотосүрөт 3x4 өлчөмүндө, 6 даана.